|  |  |
| --- | --- |
| **OŠ ČEPOVAN**  Čepovan 87  5253 Čepovan | **T** 05/30 72 906  **F** 05/30 72 907  **E** os.cepovan@guest.arnes.si  http://www2.arnes.si/~osngcep/index  Davčna št.: 46864237  Podračun: 01284-6030671816 |



PROTOKOL

OŠ ČEPOVAN

Verzija dokumenta: v.2

|  |  |  |
| --- | --- | --- |
| Verzija dokumenta | Datum pričetka veljavnosti | Posodobljena poglavja |
| v.1 | 1.9.2021 | Nov dokument |
| v.2 | 17.11.2021 | 7.3. |

Čepovan, 1.9.2021

KAZALO VSEBINE

[1. UVOD 3](#_Toc87876346)

[2. DELEŽNIKI VIZ (vzgojno – izobraž. ) PROCESA 3](#_Toc87876347)

[3. IZVAJANJE VIZ (vzgojno – izobraž.) DELA 3](#_Toc87876348)

[3.1. Izvajanje VIZ dela v prostorih OŠ Čepovan 3](#_Toc87876349)

[3.2. Izvajanje VIZ dela na daljavo 4](#_Toc87876350)

[3.3. Izvajanje VIZ dela za učence z zdravstvenimi omejitvami 4](#_Toc87876351)

[3.4. Izvajanje VIZ dela za zaposlene z zdravstvenimi omejitvami 5](#_Toc87876352)

[3.5. Pridobivanje podatkov za izvedbo VIZ dela 5](#_Toc87876353)

[4. OBSEG VIZ DELA 5](#_Toc87876354)

[5. OSEBNA VAROVALNA OPREMA 7](#_Toc87876355)

[6. RAZPORED UČNIH SKUPIN PO RAZREDIH 7](#_Toc87876356)

[6.1. Vstop v šolo 7](#_Toc87876357)

[6.2. Gibanje po šoli 8](#_Toc87876358)

[6.3. Zračenje učilnic 9](#_Toc87876359)

[6.4. Preventivni ukrepi v učilnicah 9](#_Toc87876360)

[6.5. Odmori in šolska prehrana 11](#_Toc87876361)

[6.6. Pisna gradiva in knjižnica 11](#_Toc87876362)

[6.7. Odhod domov 12](#_Toc87876363)

[6.8. Čiščenje prostorov 13](#_Toc87876364)

[6.9. Drugi ukrepi 13](#_Toc87876365)

[6.10. Šolska kuhinja in jedilnica ter proces prehranjevanja 13](#_Toc87876366)

[6.11. Zaposleni 14](#_Toc87876367)

[7. PCT POGOJ 14](#_Toc87876368)

[7.1. Testiranja zaposlenih 14](#_Toc87876369)

[7.2. Samotestiranje učencev 15](#_Toc87876370)

[7.3. Samotestiranje učencev v vzgojno-izobraževalnem zavodu 16](#_Toc87876371)

[8. UKREPI V PRIMERU POJAVA OBOLENJA S SIMPTOMI COVID 19 19](#_Toc87876372)

[7.1. Osnovne informacije o COVID-19 20](#_Toc87876373)

[9. SPREJEM, UPORABA, VELJAVNOST 21](#_Toc87876374)

1. UVOD

Ta pravila so sprejeta z namenom, da se opredelijo ravnanja, dejanja, ukrepi in njihovo izvajanje v času razbremenitvenih ukrepov epidemije COVID – 19 v OŠ Čepovan. Ta pravila predstavljajo dinamičen in ne statičen dokument. Spreminjajo se po potrebi glede na dejansko situacijo, glede na državne ukrepe, glede na pravne akte, smernice, navodila, usmeritve pristojnih institucij in v odvisnosti od epidemiološke situacije v RS. Šola jih bo dopolnjevala in spreminjala v odvisnosti od navedenega ter dopolnjena pravila oz. dopolnitve same objavljala na spletni strani šole.

1. DELEŽNIKI VIZ (vzgojno – izobraž. ) PROCESA

Organizacija dela v času razbremenitvenih ukrepov epidemije COVID – 19 zajema vse deležnike VIZ procesa: učence, učitelje, druge strokovne delavce, druge zaposlene v šoli, starše, tretje osebe, ki so v stiku s šolo (dobavitelji,… itd).

1. IZVAJANJE VIZ (vzgojno – izobraž.) DELA
   1. Izvajanje VIZ dela v prostorih OŠ Čepovan

Od 1. 9. 2021 se VIZ delo za učence 1.-9. razreda izvaja v prostorih OŠ Čepovan. Učenci vseh razredov 1. 9. 2021 začnejo z VIZ procesom, ki bo potekal v prostorih OŠ Čepovan.

* 1. Izvajanje VIZ dela na daljavo

Na podlagi prvega odstavka 104. člena Zakona o začasnih ukrepih za omilitev in odpravo posledic COVID-19 (Uradni list RS, št. 152/20) je ministrica za izobraževanje , znanost in šport sprejela sklep o izvajanju vzgojno-izobraževalnega dela na daljavo.

V vzgojno-izobraževalnih zavodih se izobraževanje na daljavo izvaja v primeru:

* začasne omejitve ali prepovedi zbiranja ljudi v zavodih s področja vzgoje in izobraževanja,
* epidemiološkim ukrepom prilagojene situacije izobraževalnega dela (izmenski pouk, …)
* ugotovitve pristojnega inšpektorata, da zavod ne izpolnjuje predpisanih ukrepov za preprečevanje širjenja COVID-19 ali
* napotitve posameznih oddelkov v karanteno.
  1. Izvajanje VIZ dela za učence z zdravstvenimi omejitvami

Od začetka šolskega leta velja tako imenovani model B-OŠ, pri katerem so vsi učenci dolžni obiskovati pouk v šoli. Učenci, ki so bolni oziroma imajo zdravniško dokazano, da sodijo v rizično skupino, so opravičeno odsotni od pouka. Za te otroke torej razrednik oziroma učitelji poskrbijo kot sicer v času bolezni. Izobraževanje na daljavo torej po predvidenem modelu ne poteka.

* 1. Izvajanje VIZ dela za zaposlene z zdravstvenimi omejitvami

VIZ delo za zaposlene, ki podajo izjavo, da so v rizični skupini, se organizira skladno s potrebami delovnega procesa in skladno z veljavno zakonodajo s področja delovnih razmerij.

* 1. Pridobivanje podatkov za izvedbo VIZ dela

V šolo lahko pridejo le zdravi otroci. Starše prosimo, da pred napotitvijo otroka v šolo upoštevajo naslednje:

* v zadnjih 14-ih dneh otrok ni bil v stiku z osebo, pri kateri je bila potrjena okužba s SARS-CoV-2,
* otroku ni bila odrejena karantena,
* v zadnjih 14-ih dneh nobenemu članu vašega gospodinjstva ni zdravnik ali epidemiološka služba priporočila samoizolacije.

Če se pri otroku pojavijo znaki okužbe ali je potrjena okužba s SARS-CoV-2 pri osebi, ki z otrokom biva v istem gospodinjstvu, naj otrok ostane doma. Povezava do dodatnih informacij:

<https://www.nijz.si/sl/vzgojainizobrazevanje>

1. OBSEG VIZ DELA

V času veljavnosti teh pravil se VIZ delo v prostorih OŠ Čepovan izvaja po obveznem in razširjenem programu. V okviru možnosti in ob upoštevanju preventivnih ukrepov bomo izvajali vse dejavnosti predvidene v LDN za šolsko leto 2021/22. V primeru, da izvedba v izbranem terminu zaradi poslabšane epidemiološke slike ne bo možna, bomo skušali dejavnost izvesti v drugem terminu ali na drugačen način.

Pred vsako dejavnostjo zunanjega izvajalca na šoli ali dejavnostjo izven šole bo organizator dejavnosti preveril, ali zunanji izvajalec izvaja vse predvidene preventivne ukrepe. Načrt varnostnih ukrepov za zamejitev možnosti okužbe bo zapisan v Varnostnih načrtih (oz. bo del varnostnega načrta). Pri izbiri dejavnosti izven šolskega prostora bomo izbirali epidemiološko varne destinacije.

Jutranje varstvo in podaljšano bivanje se izvajata v enakem terminskem razporedu kot je predvideno v modelu B-OŠ. Starši lahko informacije od razrednikov in drugih učiteljev pridobivajo tako znotraj aplikacije eAsistent, po elektronski pošti in po telefonu. V času izvajanja modela B-OŠ učenci prihajajo v šolo med 7.45 in 7.50, razen tistih, ki so vpisani v jutranje varstvo in se zjutraj pripeljejo v šolo s šolskim avtobusom.

1. OSEBNA VAROVALNA OPREMA

Učitelji in vsi drugi zaposleni v šoli nosijo zaščitne maske, ko so v prostorih šole oz. v skladu z veljavnimi priporočili NIJZ. Prvi teden pouka oz. po v določenem času veljavnih priporočilih NIJZ je za vse učence od 6. leta starosti dalje priporočeno nošenje obraznih mask v prostorih izven učilnice.

Obrazne maske morajo nositi tudi starši in drugi morebitni obiskovalci šole. Pred namestitvijo maske si je potrebno temeljito umiti ali razkužiti roke.

1. RAZPORED UČNIH SKUPIN PO RAZREDIH

Učenci razredne stopnje so ves čas trajanja pouka v isti učilnici – to je za posamezno skupino matična učilnica. Med posameznimi učenci je zagotovljena čim večja možna razdalja. Učenci predmetne stopnje so prav tako ves čas v matičnih učilnicah. Učitelji prehajajo v različne učilnice glede na urnike.

Od 1.9.2021 so skupine oz. oddelki organizirani skladno z LDN za šolsko leto 2021/22. Učenci iste učne skupine se lahko zbirajo po navodilih učitelja na zunanjih šolskih površinah.

6.1. Vstop v šolo

V šolo vsi učenci vstopajo skozi vrata glavnega vhoda. Vhod nadzoruje dežurni učitelj. Vstop v OŠ Čepovan je mogoč od 6.30 do 8.00. Na vhodu dežurni učitelj učencu nanese razkužilo na roke oz. ga usmeri k razkužilu. Učenec si razkuži roke in odide v razred, kjer si z milom temeljito umije roke. Vrata vseh učilnic bodo pred poukom odprta. V času izvajanja modela B-OŠ učenci prihajajo v šolo med 7.45 in 7.50, razen tistih, ki so vpisani v jutranje varstvo in se zjutraj pripeljejo v šolo s šolskim avtobusom. Učenci se na hodnikih ne zadržujejo.

Učence OŠ Čepovan, ki bodo prišli v jutranje varstvo, bo pred vhodom pričakala učiteljica. Usmerila jih bo v učilnico. Ob vstopu v šolo si vsi učenci razkužijo roke, si obrišejo čevlje, se preobujejo in odidejo v učilnice. Po prihodu v matično učilnico si učenec umije roke in se usede na svoje mesto. Vstop v šolo je dovoljen izključno učencem in zaposlenim.

Druge osebe v šolo lahko vstopajo izključno po predhodni najavi (v tajništvu) in ob uporabi zaščitne maske, ki so si jo dolžne priskrbeti same. Ob vstopu v šolo si vstopajoči odrasli razkužijo roke z razkužilom, ki je na voljo ob vhodu.

Starši učencev, ki bodo po pouku prišli po svoje otroke, po koncu pouka počakajo pred šolo v varni medosebni razdalji, to je 1,5–2,0 m do druge osebe. V podaljšanem bivanju na OŠ Čepovan bodo učenci v primeru lepega vremena na igrišču.

Prevzem otrok bo koordiniral dežurni učitelj ali učitelj OPB. Otrok si ob odhodu domov v učilnici umije roke in zapusti šolsko stavbo. V primeru slabega vremena bodo učenci v času podaljšanega bivanja v učilnici. Prevzem otrok bo koordiniral dežurni učitelj ali učitelj OPB. Učenci si roke razkužijo ob prisotnosti učitelja ob prihodu v šolo, po vstopu v matično učilnico (pred pričetkom pouka) pa si roke umijejo z vodo in milom. Ob vstopu v šolske prostore morajo vsi zaposleni nositi zaščitne maske.

6.2. Gibanje po šoli

Učenci se po šoli gibajo v označenih smereh po dogovoru z učitelji in upoštevajo medosebno razdaljo. Ta določba velja smiselno za razrede, hodnike in druge prostore šole. Učenci sami ne prehajajo iz ene v drugo učilnico. Skupine se ne mešajo in ne družijo med seboj (razen znotraj istega razreda ali v primeru izbirnih predmetov, interesnih dejavnosti ali skupine, oblikovane ob začetku šolskega leta ali v primerno velikem prostoru oz. na prostem). Učenci posamične učilnice uporabljajo izključno sanitarije na svojem hodniku.

Učenci OŠ Čepovan nikoli ne zapuščajo učilnic sami, razen ko morajo na stranišče. Takrat odidejo na stranišče posamično in ne vsi naenkrat.

Vrata in okna toaletnih prostorov so odprta oz. se skrbi za pogosto prezračevanje. Po vsaki vrnitvi s stranišča si morajo učenci v učilnici temeljito umiti roke z milom.

* 1. Zračenje učilnic

Šola uporablja naravno zračenje, saj drugega nimamo urejenega. Vrata učilnice so odprta do začetka pouka, zato da se učenec čim manjkrat dotakne kljuke. Učitelj, ki je zadolžen za posamično učno skupino in s tem za posamično matično učilnico, pol ure pred pričetkom pouka temeljito prezrači učilnico tako, da odpre vsa razpoložljiva okna. Okna nato zapre, vrata pa, kot določeno v prejšnjem odstavku te točke, pusti odprta do pričetka pouka. Po vsaki šolski uri in med vsakim odmorom učitelj prezrači učilnico tako, da odpre okna. Zračenje se izvaja tudi v vseh ostalih primerih, ko v učilnicah ni otrok.

* 1. Preventivni ukrepi v učilnicah

V učilnicah so:

– umivalniki s tekočo vodo

– podajalniki papirnatih brisač

– koši za smeti

– razkužilo z najmanj 60 % etanola

Učenci v učilnicah sedijo vedno na istih stolih in si jih ne izmenjujejo. Sedežni red se mora ohranjati ves čas trajanja ukrepov, učitelji učencev ne presedajo. Pri morebitnih stikih dosledno upoštevajo medsebojno razdaljo.

Poleg tega jih učitelj opozarja na ustrezno medsebojno razdaljo. Ob odhodu domov si učenci razkužijo roke. Pouk v računalniški učilnici se izvaja po potrebi. Po in pred uporabo se tipkovnice in miške razkuži. Pri predmetih naravoslovja, kemije, biologije, fizike, tehnike in gospodinjstva učitelji izvajajo poskuse in delo v skladu s priporočili pristojnih institucij. Računalnik v posamezni učilnici lahko uporablja izključno učitelj. Učenci si med seboj ne izmenjujejo šolskih potrebščin. Torbe učenci nosijo domov.

Učenci šolske potrebščine nosijo s seboj in vsak dan poskrbijo, da jih ustrezno razkužijo oz. doma odlagajo na le eno točno določeno mesto, ki ni v stiku z drugimi domačimi potrebščinami in predmeti. Ko je možno – po presoji učitelja – naj pouk poteka na prostem, v neposredni okolici šole. Starše se zaprosi, da imajo učenci s seboj sledeče dodatne potrebščine: – dodatna oblačila – ker se učilnice veliko zračijo – plastični bidon ali plastenko z vodo za pitje – da se zmanjša uporaba in možna kontaminacija umivalnika - dodaten zvezek ali blok, ki ga lahko uporablja v času JUV, OPB …

Tudi pri pouku na prostem mora učitelj zagotoviti medosebno razdaljo vsaj 1,5–2,0 m. Igrala lahko uporabljajo le učenci istega razreda oz. skupine. Po uporabi se igralo oz. roke razkuži. OŠ Čepovan dosledno izvaja vse naštete preventivne ukrepe. Učitelji že pred ponovnim vstopom v šolo določijo sedežni red za vse učence, ki se ga ti dosledno držijo vse do prenehanja ukrepov epidemije.

Otroci so dolžni upoštevati ukrepe in tako ravnati odgovorno do sebe in drugih. Učitelji jih pri tem opozarjajo na dosledno umivanje rok z milom, upoštevanje higiene kašlja (kašljajo v rokav), ohranjanje ustrezne razdalje med posamezniki in skrbijo za ustrezno razkuževanje predmetov, ki se jih dotika več učencev (kreda oz. pisalo za tablo itd.).

* 1. Odmori in šolska prehrana

Med odmori učenci ostajajo v matični učilnici. Enako velja za odmor, ko poteka šolska malica. Učenci učilnic med odmori ne zapuščajo, razen za odhod na stranišče – posamezno in izmenjaje. Pri odhodih na stranišče mora učitelj paziti, da se v toaletnih prostorih ne naredi gneča. Tudi v toaletnih prostorih so učenci dolžni upoštevati primerno medsebojno razdaljo. Okna v toaletnih prostorih morajo biti čim več časa odprta, da se prostori ustrezno zračijo. Malica je pripravljena enoporcijsko, hrana je primerno zaščitena. Učenci malicajo izključno v svoji matični učilnici. Hrano pri malici razdeli učitelj, ki si pred tem temeljito umije roke z vodo in milom. Malico v učilnice pred pričetkom odmora za malico se prinaša kot pred epidemijo.

Pri nošenju malice v razred sodeluje kuhinjska pomočnica. Učence mora učitelj dosledno spodbujati k rednemu in pravilnemu umivanju rok. Učence prve triade dodatno usmerja učitelj. Pred pričetkom malice dežurni učitelj obriše mize z razkužilom. Pred zaužitjem si učenci temeljito umijejo roke z vodo in milom. Po zaužitju ostanke odvržejo v zato namenjene koše – ločevanje odpadkov: papir, plastika, itd. Dežurni učitelj ponovno počisti mize. Temu sledi temeljito umivanje rok z vodo in milom.

Pri čiščenju in razkuževanju miz pomaga učitelj. Ostanke hrane in embalažo ter morebitno posodo (vrč, skodelica) po koncu malice se v kuhinjo odnaša kot pred epidemijo.

* 1. Pisna gradiva in knjižnica

Delovanje šolske knjižnice je urejeno ob upoštevanju priporočil NIJZ za knjižnice. Knjižnica bo za uporabnike odprta po potrebi.

Vstopanje v knjižnico in gibanje po njej:

* v knjižnico vstopajo le zdravi učenci, strokovni delavci in drugi zaposleni
* uporabniki vstopajo posamezno
* pred vstopom si umijejo ali razkužijo roke
* poskrbijo za varnostno razdaljo (1,5–2 m)

Izposoja in vračanje gradiva:

Ni prostega dostopa do polic z gradivom. Izposoja se le predhodno naročeno gradivo, lahko osebno v knjižnici (uporabnik počaka, da knjižničarka gradivo poišče in prinese s polic).

Gradivo si lahko izposodijo učitelji v učilnico in uredijo razredne knjižnice. To gradivo lahko do vračila v knjižnico uporabljajo le učenci istega oddelka in z njim ravnajo po priporočilih in ukrepih za preprečevanje širjenja virusa.

Vrnjeno gradivo nekaj dni ne bo na voljo za ponovno izposojo; za 3 dni se ga postavi v karanteno.

* 1. Odhod domov

Učenci odhajajo domov posamično oziroma tako, da ohranjajo medsebojno razdaljo 1,5–2,0 m. Ob odhodu domov šola zagotovi dežurno osebje na hodnikih ter ob izhodu iz šole, da učence opozarja na spoštovanje ukrepov.

Na OŠ Čepovan učenci, ki odhajajo domov takoj po pouku, počakajo starše z razredničarko oz. učiteljico pred šolo. V primeru slabega vremena bodo čakali z učitelji v učilnicah. Prevzem bo koordinirala dežurna učiteljica. Učenci, ki obiskujejo podaljšano bivanje, počakajo starše v prostorih, kjer poteka podaljšano bivanje. Starši čakajo učenca na dogovorjenem mestu pred šolo, v šolo ne vstopajo.

* 1. Čiščenje prostorov

Šola zagotavlja, da so šolski prostori temeljito očiščeni z običajnimi sredstvi, ki jih sicer uporablja za čiščenje, dan pred ponovnim pričetkom pouka. Nadalje šola zagotavlja, da tekom trajanja pouka poteka redno čiščenje in razkuževanje površin. Po koncu pouka čistilke izvedejo temeljito čiščenje vseh prostorov v stalni uporabi z razkuževanjem miz, stolov, kljuk, ograj, držal in drugih površin, ki se jih učenci in zaposleni dotikajo. Površine, ki se jih dotikamo pogosteje, kot npr. kljuke, ograje, držala, stikala ipd., čistilke razkužujejo večkrat dnevno (najmanj 2x). V prostorih, ki niso v stalni uporabi, se razkuževanje tovrstnih površin opravi enkrat dnevno, ob koncu pouka. Čistilke praznijo koše za smeti dnevno. Čistilke imajo zagotovljeno zadostno količino ustreznih razkužil in osebne varovalne opreme.

* 1. Drugi ukrepi

Šola bo izvajala redna preventivna izpiranja vodovodnega omrežja.

* 1. Šolska kuhinja in jedilnica ter proces prehranjevanja

Za OŠ Čepovan velja, da v času izvajanja ukrepov ravna po teh pravilih:

* organizira dopoldansko malico
* malica je enoporcijsko pripravljena
* kosilo je organizirano za vse učence, ki ga potrebujejo in se ga bo izvajalo v skladu s prejetimi navodili

Zaposleni v kuhinji morajo nositi zaščitno masko. Delovna oblačila so dolžni zamenjati vsak dan, oprati jih je potrebno vsaj pri 60 °C.

Zaposleni v kuhinji si morajo redno umivati roke. Obvezno je redno čiščenje in razkuževanje površin in pultov. Medosebna razdalja med zaposlenimi je 1,5–2,0 m. Kosila so razdeljena po matičnih učilnicah.

Pri izdajnem pultu se morajo učenci držati 2 m za medsebojno razdaljo. Na OŠ Čepovan se učenci na kosilu izmenjujejo glede na to, kdaj zaključijo s poukom.

Med čakanjem v vrsti je vsak učenec pozoren, da ohranja ustrezno varnostno razdaljo. Učenec, ki želi rezino kruha, mu le-to na pladenj da kuharica ali učiteljica.

* 1. Zaposleni

Za zaposlene velja smiselno enako pravilo – upoštevanje medsebojne razdalje 1,5–2,0 m. Tudi v drugih prostorih (sanitarije, hodniki, skupni prostori) zaposleni spoštujejo socialno distanco. Avtomat za napitke je potrebno pred in po vsaki uporabi razkužiti.

1. PCT POGOJ

7.1. Testiranja zaposlenih

Pred začetkom opravljanja dejavnosti vzgoje in izobraževanja v vzgojno-izobraževalnih ustanovah, se morajo osebe, ki delajo v vrtcih in osnovnih šolah, udeležiti testiranja na virus SARS-CoV-2 v okviru posebnega presejalnega programa za zgodnje odkrivanje okužb z virusom SARS-CoV-2 za osebe, ki opravljajo dejavnost vzgoje in izobraževanja (UL RS, št.11/21).

Točen termin testiranja vsakega zaposlenega zaposleni prejme po elektronski pošti. Obvestilo pošlje v. d. ravnateljice za vse zaposlene na šoli in v vrtcu. Zaposleni so dolžni obvestiti v. d. ravnateljico preko SMS ali elektronske pošte o rezultatu testiranja. Rezultati so vodeni v preglednici, ki se hrani na šoli.

Testiranje ni potrebno za zaposlene, ki so bili cepljeni oziroma so preboleli.

Odlok tudi določa, da morajo pogoj prebolevnosti, cepljenosti ali testiranja poleg oseb, ki opravljajo delov vrtcu in šoli izpolnjevati tudi osebe, ki prihajajo v prostore vzgojno izobraževalnih zavodov in so starejše od 15 let.

7.2. Samotestiranje učencev

Samotestiranje učencev bo izvedel učenec sam doma v nedeljo zvečer oz. ponedeljek zjutraj. Učenec bo sam odvzel bris nosne sluznice in izvedel test skladno z navodili, ki jih bo prejel skupaj s hitrimi antigenskimi testi za samotestiranje.

Če je **rezultat samotestiranja negativen** ni nadaljnjih ukrepov, učenec lahko normalno obiskuje pouk.

Če je **rezultat samotestiranja pozitiven**, je potrebno nadaljnje ukrepanje po naslednjih korakih:

* učenec ne obiskuje pouka,
* učenec s pozitivnih rezultatom samotestiranja ostane doma, se osami in pokliče izbranega osebnega zdravnika, ki ga obvesti o pozitivnem rezultatu samotestiranja,
* izbrani osebni zdravnik učenca napoti na potrditveni PCR test,
* učenec do rezultatov potrditvenega PCR testa ostane doma v osami,
* če je **rezultat potrditvenega PCR testa negativen**, ni nadaljnjih ukrepov, učenec lahko normalno obiskuje pouk,
* če je **rezultat potrditvenega PCR testa pozitiven**, učenec o tem obvesti VIZ.

Odzivanje na potrjen primer okužbe se prične po pozitivnem potrditvenem PCR testiranju. Upoštevanje navedenih pogojev iz tega poglavja pomeni, da sošolci in učitelj učenca oz. dijaka s potrjeno okužbo, ki se je samotestiral v isti učilnici, ne predstavljajo visoko rizičnega tesnega kontakta.

* 1. Samotestiranje učencev v vzgojno-izobraževalnem zavodu

Redno samotestiranje na SARS-CoV-2 predstavlja presejalni program, ki omogoča hitro identifikacijo asimptomastkih oseb in oseb v presimptomatskem obdobju, njihov hiter umik in s tem prekinitev širjenja okužbe s koronavirusom.

S tem protokolom se določajo ciljna skupina, izvajalci, obseg in postopek izvedbe samotestiranja oseb s hitrimi antigenskimi testi na SARS-CoV-2.

* Samotestiranje na SARS-CoV-2 s hitrimi antigenskimi testi poteka v prostorih vzgojnoizobraževalnih zavodov (v nadaljevanju: VIZ) za vse učence osnovnih šol in za učence, ki so vključeni v tretjo do šesto stopnjo posebnega programa, ter za otroke in mladostnike, vključene v zavode za vzgojo in izobraževanje otrok in mladostnikov, ustanovljenih za delo z otroki s čustvenimi in vedenjskimi motnjami (v nadaljevanju: učenci).
* Samotestiranje na SARS-CoV-2 je obvezno in brezplačno.
* Samotestiranje na SARS-CoV- 2 se izvaja trikrat tedensko, praviloma ob ponedeljkih, sredah in petkih. V kolikor je učenec odsoten na dan, ko se praviloma izvaja testiranje, se testiranje opravi takoj naslednji dan, ko je prisoten v vzgojno-izobraževalnem zavodu.
* Učencu pripada za samotestiranje 15 testov na mesec, ki jih pridobi učenec oziroma njegovi starši ali zakoniti zastopniki v lekarni na kartico zdravstvenega zavarovanja ali s potrdilom o vpisu oziroma vključenosti v zavod.
* Samotestirajo se učenci, ki niso bili polno cepljeni in niso preboleli COVID-19 ali niso bili polno cepljeni in so preboleli COVID-19, od okužbe pa je minilo več kot šest mesecev.
* Samotestiranje na SARS-CoV-2 poteka z verificiranimi hitrimi antigenskimi testi na SARSCoV - 2, ki izpolnjujejo pogoje za ta namen. Samotestiranje se izvaja skladno z navodili proizvajalca.
* V primeru pozitivnega hitrega antigenskega testa se ta potrdi s standardnim PCR testom.

Pogoj za samotestiranje na SARS-CoV-2 je, da se učenec počuti zdrav, brez znakov akutne okužbe dihal ali prebavil. V primeru bolezenskih znakov morajo njegovi starši oziroma zakoniti zastopniki učenca poklicati v ambulanto izbranega osebnega zdravnika, ki ga bo napotil v izolacijo in podal vsa nadaljnja navodila.

Učenci test izvedejo v prostorih, ki ga določi izvajalec izobraževalnega programa, in sicer v razredu, kjer poteka pouk prvo šolsko uro.

Samotestiranje se izvede tako, da je med prisotnimi osebami zagotovljena zadostna medosebna razdalja. Učenci si za čas odvzema vzorca iz nosu masko odmaknejo navzdol samo v nosnem predelu, tako da jim pokriva samo usta.

Učitelj/oseba, ki spremlja testiranje, ves čas nosi masko in se učencu približa v neposredno bližino le v primeru, ko je to nujno. Ravna skladno z navodili pooblaščenega specialista MDPŠ, ki natančno pozna organizacijski proces in tveganja na posameznih delovnih mestih.

Učenec si pred pričetkom postopka umije roke. Na čisto delovno površino položi brisačko za enkratno uporabo na katero odlaga ves material, ki ga uporablja pri izvedbi testiranja. Po opravljenem testiranju po potrebi prebriše uporabljeno površino mize. Na koncu brisačko, skupaj s porabljenim materialom, odvrže v namensko plastično vrečo za zbiranje odpadkov.

Po opravljenem testiranju si učenec umije/razkuži roke.

Po vsaki skupini, ki izvede samotestiranje je treba prostor dobro prezračiti. V primeru, da je kateri izmed upravičencev pozitiven je treba prostor dodatno očistiti/razkužiti.

Odpadke pri izvajanju samotestiranja na SARS-CoV-2 (npr. uporabljene robčke, testne materiale) ter odpadke od čiščenja prostorov (npr. krpe za enkratno uporabo), je treba odložiti v plastično vrečo za smeti in jo, ko je polna, tesno zavezati. Vsebine vreč se ne tlači, odpadkov se po odlaganju v vrečo ne dotika več. Vrečo je treba namestiti v drugo plastično vrečo za smeti in jo tesno zavezati ter označiti, postavi se jo ločeno od ostalih odpadkov, kjer ni dostopna otrokom in se jo ločeno hrani vsaj 72 ur, preden se jo odloži v zabojnik za mešane komunalne odpadke (ostale odpadke). Napolnjenih in označenih vreč z odpadki nastalimi pri izvajanju samo-testiranja naj se nikoli ne odpira.

V primeru pozitivnega rezultata testa pri samotestiranju na SARS-CoV-2 učenec in ravnatelj ravnata v skladu z Navodili NIJZ (Navodila vzgojno-izobraževalnim zavodom ob sumu ali potrjenem primeru okužbe s SARS-CoV-2 v zavodu).

V primeru pozitivnega rezultata testa pri samotestiranju na SARS-CoV-2 ravnatelj o tem obvesti starše oziroma njegove zakonite zastopnike.

V primeru pozitivnega rezultata testa pri samotestiranju za napotitev na PCR testiranje, starši oziroma njegovi zakoniti zastopniki nemudoma kontaktirajo izbranega osebnega zdravnika, ali ga nemudoma naročijo na PCR testiranje pri izvajalcu zdravstvene dejavnosti v mreži javne službe, brez predhodnega obveščanja osebnega zdravnika.

Izvajalec zdravstvene dejavnosti takoj, najpozneje pa v 24 urah od pozitivnega rezultata testa HAG za samotestiranje na SARS-CoV-2, odvzame bris za test PCR. Učenec počaka na izvid PCR testiranja doma v samoizolaciji. Učenec ne sme zapuščati doma, omejiti mora stike z ostalimi osebami in dosledno upoštevati priporočila za preprečevanje širjenja bolezni.

V primeru pozitivnega PCR testa starši oziroma zakoniti zastopniki obvestijo ravnatelja šole in otrokovega izbranega osebnega zdravnika.

Ravnatelj ob sumu ali potrjenem primeru okužbe s SARS-CoV-2 v zavodu ravna v skladu z navodili NIJZ (Navodila vzgojno-izobraževalnim zavodom (VIZ) ob sumu ali potrjenem primeru okužbe s SARS-CoV-2 v zavodu). Ukrepanje v VIZ se prične po pozitivnem rezultatu potrditvenega testa s PCR metodo.

V primeru negativnega PCR testa učenec nadaljuje proces izobraževanja oziroma pouka.

1. UKREPI V PRIMERU POJAVA OBOLENJA S SIMPTOMI COVID 19

V kolikor zboli učenec, ga učitelj napoti v pisarno svetovalne delavke, kjer v prisotnosti prostega učitelja počaka na starša, ki ga prevzame po predhodnem klicu, ki ga opravi ravnateljica. Če je možno, tak učenec ta čas nosi zaščitno masko. Starši so dolžni obvestiti ravnateljico v roku 24 ur (telefonsko, elektronska pošta, eAsistent), v kolikor se izkaže, da je učenec okužen s Covid-19.

Ravnateljica je dolžna v najkrajšem možnem času o tem obvestiti NIJZ. Le-ta sproži epidemiološko preiskavo, s katero se poišče izvor kužnosti ter poišče in obvesti vse možne kontakte okuženega učenca. NIJZ posreduje seznam kontaktov pristojni službi Ministrstva za zdravje, ki izda odločbe o karanteni. Pričetek kužnosti je 2 dni pred pojavom bolezni. V kolikor zboli učitelj, se umakne z delovnega mesta in pokliče izbranega zdravnika.

V primeru, da je okužen s Covid -19, o tem v roku 24 ur obvesti ravnateljico (telefonsko, elektronska pošta, eAsistent). Ravnateljica je dolžna v najkrajšem možnem času obvestiti NIJZ, ki prične z enakim postopkom kot opisano zgoraj. V primeru pojava okužbe šola zagotovi temeljito zračenje, čiščenje in razkuževanje celotne šolske stavbe.

Vse podrobne informacije so dostopne na naslednji povezavi:

<https://www.nijz.si/sl/vzgojainizobrazevanje>

7.1. Osnovne informacije o COVID-19

Okužba z virusom SARS-CoV-2 lahko povzroči koronavirusno bolezen 2019 oz. COVID-19. Inkubacijska doba (čas med okužbo in pojavom bolezni) je lahko do 14 dni, povprečno približno 6 dni. Bolezen se najpogosteje kaže z znaki/simptomi okužbe dihal, to je s slabim počutjem, utrujenostjo, nahodom, vročino, kašljem in pri težjih oblikah z občutkom pomanjkanja zraka. Pri približno 80 % okuženih bolezen poteka v lažji obliki.

Pri otrocih je potek bolezni praviloma lažji, tveganje za težek potek in zaplete pa se poveča pri starejših (zlasti starejših od 60 let) in osebah s pridruženimi boleznimi, kot so srčno-žilne bolezni, bolezni pljuč, jeter, ledvic, sladkorna bolezen, imunske pomanjkljivosti ipd. Za težji potek bolezni je značilna pljučnica. Za potrditev ali izključitev okužbe s SARS-CoV2 je potrebno mikrobiološko testiranje. Okužba s SARS-CoV-2 se med ljudmi prenaša kapljično, z izločki dihal. Za prenos potreben tesnejši stik z bolnikom (razdalja do bolnika manj kot 1,5 m). Okužba je možna tudi ob stiku s površinami, onesnaženimi z izločki dihal. Za preprečevanje okužbe je tako najpomembnejša dosledna higiena rok in kašlja.

1. SPREJEM, UPORABA, VELJAVNOST

Ta pravila je sprejela v. d. ravnateljice OŠ Čepovan. Pravila pričnejo veljati 1. 9. 2020. Veljajo in uporabljajo se do preklica. V času uporabe teh pravil se zaradi prilagoditev okoliščinam, nastalim zaradi višje sile, lahko začasno smiselno spremenijo Pravila hišnega reda, katerih sprejem in sprememba je v pristojnosti ravnatelja šole.

Branka Ušaj,

Ravnateljica OŠ Čepovan